Document ID: /roh_data/filtered/swiss_laws_in_ROH.jsonl.gz/73

217.300

Lescha chantunala da geoinfurmaziun (LCGeo)

dals 17-06-2011 (versiun dals 01-06-2016)

Il cussegl grond dal chantun Grischun1),

sa basond sin l'art. 31 al. 1 da la constituziun chantunala2), suenter avair gì invista da la missiva da la regenza dal 1. da mars 20113),

concluda:

1. Disposiziuns generalas

Intent

Art.  1 1 L'intent da questa lescha è quel che geodatas stettian a disposiziun a las autoritads da la confederaziun, dals chantuns e da las vischnancas sco er a l'economia, a la societad ed a la scienza per ina vasta utilisaziun, e quai en moda durabla, actuala, svelta e simpla sco er en la qualitad necessaria ed a custs raschunaivels.

Champ d'applicaziun

Art.  2 1 Questa lescha regla:

1.

la   gestiun   e   la   publicaziun   da   las   geodatas   da   basa   dal   dretg   federal   e chantunal sco er da las ulteriuras geodatas dal chantun;

subsidiarmain la cumpetenza per registrar e per actualisar questas datas;

la registraziun, l'administraziun e l'actualisaziun da las datas da la mesiraziun uffiziala sco er la gestiun dal cataster da las restricziuns da proprietad tenor il dretg public;

la gestiun dal cataster dals conducts.

2.

3.

4.

1) PCG 2010/2011, 870 2) DG 110.100 3) pagina 791 * tabellas da las modificaziuns a la fin dal relasch

1

217.300

Noziuns

Art.  3 1 Las   definiziuns   ch'èn   cuntegnidas   en   la   legislaziun   federala   davart   la geoinfurmaziun valan er per questa lescha e per sias disposiziuns executivas.

2 Plinavant signifitgeschan en questa lescha:

a)

center da geodatas: infrastructura per publitgar u per consegnar geodatas en furma electronica;

post chantunal: post chantunal ch'è cumpetent per registrar e per actualisar geodatas.

b)

Dretg d'access

Art.  4 1 Las persunas ch'èn incumbensadas cun la registraziun da las geodatas da basa dal dretg   chantunal   èn   autorisadas   d'entrar   en   bains   immobigliars   privats   e   publics, uschenavant che quai è necessari per ademplir lur incarica. Ellas han d'exequir lur dretg   cun   il   meglier   quità   pussaivel.   Las   disposiziuns   correspundentas   dal   dretg federal valan confurm al senn.

2. Geodatas ed infrastructura da geodatas

2.1. GEODATAS E GEOSERVETSCHS

Art.  5

Geodatas 1. pretensiuns qualitativas e tecnicas

1 Per   las   geodatas   da   basa   dal   dretg   chantunal   e   per   las   ulteriuras   geodatas   dal chantun sco er per las geometadatas appartegnentas ston las pretensiuns qualitativas e tecnicas vegnir determinadas uschia, ch'ellas permettan in barat facil ed ina vasta utilisaziun.

2 Normas   per   geodatas   e   per   geometadatas   ch'èn   renconuschidas   sin   plaun internaziunal u naziunal ston vegnir resguardadas, uschenavant che quai è pussaivel e tecnicamain raschunaivel.

3 La  regenza  po  autorisar  l'uffizi  da   relaschar  directivas  areguard  las  pretensiuns qualitativas e tecnicas.

2. catalog da las geodatas da basa

Art.  6 1 La regenza designescha las geodatas da basa dal dretg chantunal e fixescha il dretg d'access respectiv.

2 Ella fixescha las cumpetenzas per registrar, per actualisar e per administrar las datas, sch'ina regulaziun correspundenta manca.

2

217.300

3. prestaziuns dal chantun

Art.  7 1 La regenza po autorisar posts dal chantun da furnir prestaziuns en il sectur da la geoinfurmaziun.

2 Ils   posts   spezialisads   pon   render   accessiblas   al   public   ulteriuras   geodatas   dal chantun.

3 Las prestaziuns e las publicaziuns ston star en in stretg connex cun l'incumbensa dal post.

4. garanzia da la disponibladad

Art.  8 1 Il post ch'è cumpetent per la registraziun, per l'actualisaziun e per l'administraziun garantescha la disponibladad durabla da las geodatas da basa.

2 El   sto   procurar   che   las   datas   vegnian   messas   a   disposiziun   a   temp   al   center chantunal da geodatas.

3 La regenza regla l'archivaziun e l'istorisaziun da las geodatas da basa dal dretg chantunal sco er las cumpetenzas correspundentas.

Geoservetschs

Art.  9 1 La regenza relascha prescripziuns davart las pretensiuns qualitativas e tecnicas per ils geoservetschs.

2 Ella regla ils geoservetschs che cumpiglian pliras domenas, en spezial il servetsch da tschertga ed il servetsch da metadatas.

3 Ella determinescha, tge geoservetschs minimals che ston vegnir purschids per las geodatas da basa dal dretg chantunal.

2.2. CENTERS DA GEODATAS E POSTS DA CONSEGNA

Center chantunal da geodatas

Art.  10 1 Il chantun maina in center da geodatas che metta a disposiziun per ses territori almain las geodatas da basa dal dretg federal e chantunal.

2 Quest center è il post da consegna central en il chantun.

Excorporaziun e collavuraziun

Art.  11 1 Il chantun po surdar la gestiun dal center chantunal da geodatas dal tuttafatg u per part a terzas persunas ubain collavurar cun terzas persunas en quai che reguarda la publicaziun e la consegna da las geodatas.

2 Per   quest   intent   po   el   er   fundar   –   ensemen   cun   persunas   privatas   u   cun corporaziuns da dretg public – ina persuna giuridica da dretg public u privat ubain sa participar ad ina tala.

3

217.300

Centers communals da geodatas

Art.  12 1 Las vischnancas pon manar u laschar manar agens centers da geodatas che pon consegnar geodatas davart lur territori.

2 Sche quels cuntegnan geodatas da basa dal dretg federal e chantunal, ston lur datas correspunder – areguard l'actualitad ed areguard la qualitad – a las datas dal center chantunal da geodatas. La regenza po prevair excepziuns da quai.

Geometras-revisuras e geometers-revisurs

Art.  13 1 Las geometras-revisuras ed ils geometers-revisurs han il dretg da consegnar datas da la mesiraziun uffiziala da lur vischnancas da revisiun.

2.3. INVISTA E CONSEGNA DA GEODATAS

Barat tranter autoritads

Art.  14 1 Las autoritads dal chantun, da las regiuns e da las vischnancas concedan ina a l'autra in access simpel e direct a las geodatas da basa.

Invista

Art.  15 1 Da   las   geodatas   da   basa   ch'èn   accessiblas   al   public   poi   vegnir   prendì   invista gratuitamain.

Art.  16 1 Las geodatas da basa ch'èn accessiblas al public pon vegnir retratgas gratuitamain.

Retratga

3. Mesiraziun uffiziala

3.1. CUMPETENZAS

Regenza

Art.  17 1 La regenza è cumpetenta per:

a)

b)

c)

far las cunvegnas da program da plirs onns cun la confederaziun;

fixar ils programs da mesiraziun a lunga vista;

fixar   las   contribuziuns   chantunalas   ch'èn   destinadas   a   las   lavurs   da   la mesiraziun uffiziala;

approvar la mesiraziun uffiziala;

d)

fixar il sistem da referenza planimetric ed il rom da referenza planimetric;

e)

f)

determinar ed approvar ils cunfins chantunals.

2 Las decisiuns da la regenza tenor l'alinea 1 èn definitivas.

4

3 La regenza po extender il cuntegn da la mesiraziun uffiziala ch'è prescrit dal dretg federal, sch'in basegn general e permanent giustifitgescha quai.

217.300

Departament

Art.  18 1 Il departament è cumpetent per:

a)

b)

eleger las commembras ed ils commembers da la cumissiun da nomenclatura;

tractar   protestas   en   il   rom   da   la   termaziun,   da   la   mesiraziun   e   da   la determinaziun da territoris cun spustaments permanents dal terren;

autras incumbensas che vegnan attribuidas da la regenza.

c)

b)

c)

d)

e)

f)

g)

h)

i)

d)

e)

f)

g)

h)

Uffizi

Art.  19 1 L'uffizi cumpetent sto realisar la mesiraziun uffiziala, nun ch'in auter post saja cumpetent en chaussa.

2 En spezial è el cumpetent per:

a)

survegliar e manar la mesiraziun uffiziala sco er far la controlla tecnica da la mesiraziun uffiziala;

far la renovaziun e l'actualisaziun periodica da las ovras da mesiraziun sco er l'emprima registraziun da las adressas dals edifizis e las segundas mesiraziuns en consequenza d'arrundaziuns dal terren;

far adattaziuns spezialas da las ovras da mesiraziun, sche questas ovras èn d'in interess chantunal u naziunal extraordinariamain grond;

registrar,   actualisar   ed   administrar   ils   puncts   fixs   planimetrics   da   la categoria 2;

crear ed actualisar il plan da basa da la mesiraziun uffiziala;

far las cunvegnas da prestaziun cun la confederaziun;

relaschar directivas tecnicas ed administrativas;

coordinar auters projects da mesiraziun cun la mesiraziun uffiziala;

approvar ils contracts da las vischnancas cun las inschigneras geometras e cun ils   inschigners   geometers   che   vegnan   incumbensads   cun   lavurs   da   la mesiraziun uffiziala.

Vischnanca

Art.  20 1 Las vischnancas èn cumpetentas per:

a)

b)

c)

la fixaziun dals cunfins e la termaziun;

l'emprima registraziun;

mesiraziuns che vegnan fatgas en consequenza d'eveniments da la natira e che correspundan ad in'emprima registraziun;

l'actualisaziun cuntinuada ed il mantegniment da la mesiraziun uffiziala;

eleger ina inschignera geometra u in inschigner geometer per l'administraziun e per l'actualisaziun cuntinuada da la mesiraziun uffiziala;

eleger la cumissiun da termaziun;

designar e cunfinar ils territoris cun spustaments permanents dal terren;

determinar ils nums da las vias ed ils numers da las chasas;

5

217.300

i)

j)

k)

denominar e cunfinar ils lieus postals suenter avair tadlà la Posta svizra;

realisar projects che la regenza attribuescha a las vischnancas;

furnir las datas da la mesiraziun uffiziala al chantun.

3.2. TERMAZIUN

Exposiziun publica e procedura da protesta

Art.  21 1 Sch'ils cunfins èn fixads per ina sort da mesiraziun u per in sectur da termaziun, publitgescha la cumissiun da termaziun la finiziun da las lavurs da termaziun en il fegl uffizial dal chantun ed en ils organs da publicaziun locals usitads ed expona publicamain las skizzas da termaziun.

2 Tgi che cumprova in interess legitim, po protestar en scrit  tar la cumissiun da termaziun   entaifer   30   dis   suenter   la   publicaziun.   La   protesta   sto   cuntegnair   ina pretensiun, ils fatgs ed ina motivaziun.

3 Cun   agid   da   l'inschignera   geometra   u   da   l'inschigner   geometer   emprova   la cumissiun da termaziun da chattar uschè svelt sco pussaivel in'enclegientscha tranter las   proprietarias   ed   ils   proprietaris   dals   bains   immobigliars   participads.   Sch'ina enclegientscha n'è betg pussaivla, trametta ella la protesta, inclusiv il protocol da la tractativa da reconciliaziun e las actas appartegnentas, al departament per laschar decider la chaussa.

4 Sch'il departament na po betg decider la chaussa, fixescha el per la protestadra u per il protestader in termin da 30 dis per inoltrar in eventual plant sin via civila.

3.3. MESIRAZIUN

Exposiziun publica

Art.  22 1 Suenter   che   l'uffizi   ha   examinà   l'ovra   da   mesiraziun,   expona   la   vischnanca publicamain   las   cumponentas   da   la   mesiraziun   uffiziala   durant   30   dis.   Ella communitgescha   l'exposiziun   en   il   fegl   uffizial   dal   chantun   ed   en   ils   meds   da publicaziun locals usitads.

2 Sche lur adressa è enconuschenta, vegnan las proprietarias ed ils proprietaris dals bains   immobigliars   infurmads   supplementarmain   davart   l'exposiziun   tras   ina spediziun postala normala, e quai inditgond ils numers da las parcellas pertutgadas, lur surfatschas ed ils meds legals che pon vegnir prendids.

3 Sin dumonda da la proprietaria u dal proprietari d'in bain immobigliar al vegn tramessa – cunter ina taxa – ina copia da l'extract dal plan per il register funsil.

6

217.300

Procedura da protesta

Art.  23 1 Tgi che cumprova in interess legitim, po protestar en scrit  tar la cumissiun da termaziun durant l'exposiziun. La protesta sto cuntegnair ina pretensiun, ils fatgs ed ina motivaziun.

2 Cunter quai ch'è gia vegnì tractà en la procedura da termaziun na poi betg pli vegnir fatg protesta.

3 Cun   agid   da   l'inschignera   geometra   u   da   l'inschigner   geometer   emprova   la cumissiun da termaziun da chattar uschè svelt sco pussaivel in'enclegientscha tranter las   proprietarias   ed   ils   proprietaris   dals   bains   immobigliars   participads.   Sch'ina enclegientscha n'è betg pussaivla, trametta ella la protesta, inclusiv il protocol da la tractativa da reconciliaziun e las actas appartegnentas, al departament cumpetent per laschar decider la chaussa.

4 Sch'il departament na po betg decider la chaussa, fixescha el per la protestadra u per il protestader in termin da 30 dis per inoltrar in eventual plant sin via civila.

Adossament dals custs da correcturas posteriuras

Art.  24 1 Sche   la   mesiraziun   uffiziala   sto   vegnir   midada   posteriuramain   pervia   d'ina cunvegna u pervia d'ina sentenzia e sch'ils motivs per questa midada avessan pudì vegnir fatgs valair gia en il rom da l'exposiziun da l'ovra da mesiraziun, vegnan ils custs adossads a la proprietaria u al proprietari dal bain immobigliar favurisà.

Spustaments permanents dal terren

Art.  25 1 Territoris   cun   spustaments   permanents   dal   terren   ston   vegnir   designads   da   la vischnanca e cunfinads sin in plan spezial. Quest plan sto vegnir exponì publicamain durant 30 dis.

2 La   procedura   sa   drizza   tenor   la   procedura   d'exposiziun   e   da   protesta   da   la mesiraziun.

3 La  vischnanca  annunzia  a  l'uffizi  dal  register  funsil  ils  bains  immobigliars  che appartegnan   ad   in   territori   cun   spustaments   permanents   dal   terren   per   laschar remartgar quai en il register funsil. La remartga è gratuita.

Actualisaziun cuntinuada

Art.  26 1 Per administrar e per actualisar cuntinuadamain l'effectiv original e decisiv da la mesiraziun uffiziala è cumpetenta la geometra-revisura u il geometer-revisur.

2 La   vischnanca   fa   tut   las   annunzias   necessarias   a   la   geometra-revisura   u   al geometer-revisur per l'actualisaziun cuntinuada da la mesiraziun uffiziala.

Art.  27 Metter a disposiziun las datas al center da geodatas 1 In set actual da las datas da la mesiraziun uffiziala sto star a disposiziun da tut temp al center da geodatas per l'invista e per la consegna.

7

217.300

2 Suenter   mintga   midada   metta   la   geometra-revisura   u   il   geometer-revisur   a disposiziun al chantun en furma electronica ed entaifer il termin fixà da la regenza las datas determinadas da la regenza. Las ulteriuras datas da la mesiraziun uffiziala ston vegnir transmessas – suenter midadas – almain mintga mais al chantun.

3 La geometra-revisura u il geometer-revisur è responsabel per la correctadad e per l'actualitad da las datas che vegnan furnidas al chantun.

Nums geografics

Art.  28 1 Las   vischnancas   èn   obligadas   d'annunziar   determinaziuns   e   midadas   dals   nums geografics designads da la regenza a la geometra-revisura u al geometer-revisur sco er a l'uffizi.

3.4. REPARTIZIUN DALS CUSTS

Termaziun

Art.  29 1 Ils custs per fixar ils cunfins e per termar bains immobigliars che restan suenter la deducziun da las contribuziuns federalas van a donn e cust da las vischnancas.

Mesiraziun

Art.  30 1 Il chantun paja contribuziuns per l'emprima registraziun sco er per mesiras che vegnan prendidas en consequenza d'eveniments da la natira e che correspundan ad in'emprima   registraziun.   Las   contribuziuns   importan   60   pertschient   dals   custs imputabels che restan suenter la deducziun da las contribuziuns federalas.

2 Per las mesiraziuns che tutgan en sia cumpetenza surpiglia il chantun ils custs che restan suenter la deducziun d'eventualas contribuziuns da terzas persunas.

3 Ils custs da pretensiuns supplementaras vegnan da princip surpigliads da quella communitad   che   las   concluda.   Sch'igl   exista   tant   in   interess   chantunal   sco   er communal per talas, pon ils custs vegnir repartids proporziunalmain. La communitad che   concluda   la   pretensiun   supplementara   surpiglia   en   quest   connex   almain   50 pertschient dals custs.

Puncts fixs da la categoria 2 e plan da basa

Art.  31 1 Il chantun surpiglia ils custs da l'actualisaziun dals puncts fixs da la categoria 2 e dal plan da basa, uschenavant che quests custs na vegnan betg surpigliads da la confederaziun.

Vischnancas ed interessenza privata

Art.  32 1 Per   las   lavurs   da   termaziun   e   da   mesiraziun   che   tutgan   en   lur   cumpetenza surpiglian   las   vischnancas   ils   custs   che   restan   suenter   la   deducziun   da   las contribuziuns federalas e chantunalas.

8

217.300

2 Ellas han il dretg d'adossar ils custs a las proprietarias ed als proprietaris dals bains immobigliars,   a   las   possessuras   ed   als   possessurs   da   dretgs   da   construcziun independents sco er a terzas persunas che tiran in niz direct  u indirect or da la mesiraziun. En la repartiziun dals custs pon er vegnir resguardadas expensas betg subvenziunablas che la vischnanca ha gì per la termaziun e per la mesiraziun.

3 Ils   custs   per   lavurs   che   stattan   en   connex   cun   il   restabiliment   da   terms   da mesiraziun e da cunfin u ch'èn il resultat da dispitas da cunfin vegnan surpigliads da la chaschunadra u dal chaschunader.

Repartiziun dals custs

Art.  33 1 La repartiziun dals custs restants sin l'interessenza privata sto sa drizzar tenor il niz che resulta per tala. Ils princips da la repartiziun dals custs ston vegnir concludids da la vischnanca.

2 Criteris pussaivels èn:

a)

b)

c)

la surfatscha ed il dumber da las parcellas mesiradas;

il dumber da terms da cunfin;

la valur da stimaziun da las immobiglias mesiradas.

Custs imputabels

Art.  34 1 Per calcular ils custs imputabels da la confederaziun e dal chantun na vegnan en spezial betg en consideraziun:

a)

b)

c)

d)

ils custs da mantegniment;

ils custs chaschunads tras pretensiuns communalas supplementaras;

ils custs da l'administraziun communala;

las indemnisaziuns pajadas ad organs communals per lur cooperaziun a la termaziun ed a la mesiraziun;

ils custs da l'exposiziun publica e da la liquidaziun da protestas;

l'indemnisaziun per ils donns da cultira ch'èn vegnids chaschunads tras las lavurs da termaziun e da mesiraziun;

ils   tschains   per   pajaments   anticipads   a   favur   da   lavurs   da   termaziun   e   da mesiraziun;

ils custs supplementars ch'èn vegnids chaschunads da las parts contrahentas tras in cumportament cuntrari al contract u a las prescripziuns;

las lavurs ch'èn vegnidas exequidas senza contract u senza incumbensa;

ils   custs   per   eliminar   cuntradicziuns   tenor   l'artitgel 14a   da   l'ordinaziun federala davart la mesiraziun uffiziala4);

ils custs per montar las tavlas cun ils nums da las vias e cun ils numers da las chasas.

e)

f)

g)

h)

i)

j)

k)

4) CS 211.432.2

9

217.300

Actualisaziun cuntinuada

Art.  35 1 Ils custs da l'actualisaziun cuntinuada vegnan surpigliads da la persuna natirala u giuridica che chaschuna quests custs.

2 Sche   quests   custs   na   pon   betg   vegnir   adossads   a   las   chaschunadras   ed   als chaschunaders, vegnan els surpigliads da la vischnanca.

Segirada da l'ovra da mesiraziun

Art.  36 1 Las vischnancas surpiglian ils custs per segirar e per assicurar las cumponentas da la mesiraziun uffiziala.

Projects da pilot e svilup da la mesiraziun uffiziala

Art.  37 1 Il chantun po pajar contribuziuns a favur da projects da pilot e d'ulteriuras lavurs per sviluppar la mesiraziun uffiziala.

Custs dal register funsil

Art.  38 1 L'uffizi po laschar remartgar gratuitamain ils puncts fixs planimetrics ed ils puncts fixs altimetrics en il register funsil.

4. Cataster dals conducts

Cataster communal dals conducts

Art.  39 * 1 Las vischnancas fan – tenor las prescripziuns tecnicas da la regenza – in cataster digital dals conducts ed actualiseschan quel.

2 Dal cataster dals conducts resulta almain:

a)

la   situaziun   geografica   dals   conducts   permanents   cun   lur   stabiliments architectonics sur e sut terra ch'èn destinads al provediment ed a la dismessa;

il medium transportà;

la proprietaria u il proprietari.

b)

c)

3 Las   proprietarias   ed   ils   proprietaris   dals   conducts   u   da   las   ovras   mettan   a disposiziun a la vischnanca u al chantun gratuitamain ed en ina furma adequata las datas dals conducts.

4 La regenza fixescha il dretg d'access.

Survista chantunala dals conducts d'ovra

Art.  40 * 1 Il chantun po manar ina survista digitala dals conducts d'ovra, che cuntegna tant la situaziun geografica dals conducts permanents cun lur stabiliments architectonics sur e   sut   terra   ch'èn   destinads   al   provediment   ed   a   la   dismessa   sco   er   il   medium transportà.

2 Las  vischnancas  mettan  a  disposiziun  al  chantun  gratuitamain  ed  en  ina  furma adequata las datas dals conducts.

10

217.300

5. Cataster da las restricziuns da proprietad tenor il dretg public

Cataster da las restricziuns da proprietad tenor il dretg public

Art.  41 1 Il chantun maina in cataster da las restricziuns da proprietad tenor il dretg public a norma da las prescripziuns dal dretg federal.

2 La regenza fixescha, tge restricziuns da proprietad dal dretg chantunal e communal che vegnan integradas en il cataster.

Excorporaziun

Art.  42 1 Il chantun po surdar la gestiun dal cataster dal tuttafatg u per part a terzas persunas.

2 Per   quest   intent   po   el   er   fundar   –   ensemen   cun   persunas   privatas   u   cun corporaziuns da dretg public – ina persuna giuridica da dretg public u privat ubain sa participar ad ina tala.

6. Disposiziuns finalas

Referendum, entrada en vigur

Art.  43 1 Questa lescha è suttamessa al referendum facultativ.

2 La regenza fixescha il termin da l'entrada en vigur5) da questa lescha.

5) messa en vigur cun CR dals 20 da december 2011 per il 1. da schaner 2012, cun excepziun

dals art. 39 e 40

11

217.300

Tabella da las modificaziuns - tenor conclus

Conclus 17-06-2011 17-05-2016 17-05-2016

Entrada en vigur 01-01-2012 01-06-2016 01-06-2016

Element relasch Art. 39 Art. 40

Modificaziun emprima versiun integraziun integraziun

Publicaziun en la CUL - 2016-007 2016-007

12

217.300

Tabella da las modificaziuns - tenor element

Element relasch Art. 39 Art. 40

Conclus 17-06-2011 17-05-2016 17-05-2016

Entrada en vigur 01-01-2012 01-06-2016 01-06-2016

Modificaziun emprima versiun integraziun integraziun

Publicaziun en la CUL - 2016-007 2016-007

13